Source: https://www.pezinok.sk/?yggid=205&id=505
Timestamp: 2019-06-20 22:42:00+00:00

Document:
VZN č. 02/2006 (ZRUŠENÉ)
ktorým sa mení a dopĺňa Všeobecne záväzné nariadenie č. 2/97 o vyhlásení záväzných častí územného plánu, v znení VZN č. 15/2000, VZN č. 5/2002, VZN č. 15/2004, VZN č. 2/2005 a VZN č. 9/2005
Mestské zastupiteľstvo v Pezinku, podľa § 6 zákona č. 369/1990 Zb. o obecnom zriadení, v znení neskorších predpisov, s poukazom na § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon), sa dňa 10.04.2006 uznieslo na tomto všeobecne záväznom nariadení (ďalej len "VZN"):
Účel úpravy VZN
Účelom úpravy tohto VZN je zosúladiť ho v zmysle Nálezu Ústavného súdu Slovenskej republiky č. 83/2006 Z. z., s čl. 2 ods. 3, čl. 13 ods. 1 písm. a/ a čl. 68 Ústavy Slovenskej republiky, s ustanoveniami čl. I § 5 ods. 5 a 10, § 39 ods. 4 a § 72 zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov a s ustanoveniami § 6 ods. 2 a § 13 ods. 4 a 5 zákona č. 369/1990 Zb. o obecnom zriadení, v znení neskorších predpisov.
Všeobecne záväzné nariadenie č. 2/97 o vyhlásení záväzných častí územného plánu, v znení VZN č. 15/2000, VZN č. 5/2002, VZN č. 15/2004, VZN č. 2/2005 a VZN č. 9/2005 sa mení a jeho nové znenie je nasledovné:
Toto VZN sa vydáva podľa § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon), v znení neskorších predpisov, za účelom zabezpečenia dokumentu pre riadenie územnej koncepčnej činnosti a zásad pre ďalší rozvoj územia Mesta Pezinok.
VZN vymedzuje záväzné časti a verejnoprospešné stavby.
Ak sa v tomto VZN používa pojem "Zákon" bez bližšieho označenia právneho predpisu, rozumie sa tým Stavebný zákon.
Skratka "ÚPN" (územný plán) označuje platnú územnoplánovaciu dokumentáciu a návrh mesta Pezinok, schválenú Uznesením Mestského zastupiteľstva v Pezinku č. 1-100/96 zo dňa 12.09.1996 a č. 1-64/97 zo dňa 24.04.1997 a jeho zmien a doplnkov schválených Uznesením MsZ č. 1-173/2002 zo dňa 14.11.2002, Uznesením MsZ č. 1-180/2004 zo dňa 10.09.2004, Uznesením MsZ č. 1-20/2005 zo dňa 25.02.2005 a Uznesením MsZ č. 1-99/2005 zo dňa 01.07.2005.
Zoznam záväzných častí územného plánu je nasledovný:
záväzná textová časť ÚPN Mesta Pezinok
Týmto VZN sa určuje, že obsahom záväznej textovej časti ÚPN z roku 1996, v znení neskorších zmien a doplnkov, sú kapitoly:
E/ Urbanistická koncepcia, ktorá rieši širšie vzťahy v území, formovanie funkčno-priestorovej kostry mesta, členenie mesta na 16 urbanizačných obvodov, ktoré delí na menšie územno-priestorové celky (Ú.P.C.), v znení zmien a doplnkov, rok 2001, rok 2004 a rok 2005
G/ Koncepcia rozvoja dopravy, v znení zmien a doplnkov, rok 2005
F/ Ekológia a životné prostredie, v znení zmien a doplnkov, rok 2002
J/ Verejnoprospešné stavby, v znení zmien a doplnkov, rok 2002 a rok 2005
záväzná textová časť ÚP Rekreácia a cestovný ruch SÚ Pezinok
Funkčný a priestorový vzťah procesu cestovného ruchu, rekreácia a osídlenia
Verejnoprospešné stavby v rekreačných priestoroch : Baba, Krkavec, Kučišdorfská dolina, Leitne, Reisinger, Slnečné údolie a Stupy
Zásady a regulačné opatrenia pre rozvoj rekreačných priestorov, v znení zmien a doplnkov, rok 2005
záväzná grafická časť ÚPN Mesta Pezinok a ÚPN Rekreácia a cestovný ruch SÚ Pezinok
Týmto VZN sa určuje, že obsah záväznej grafickej časti ÚPN tvoria tieto výkresy spracované v mierke 1 : 5000 a 1 : 2000
ÚPN Mesta Pezinok:
3.1. Výkres č. 2 v znení zmien a doplnkov 2002 (2A) - funkčná a priestorová koncepcia - plán funkčného využitia územia M 1 : 5000
3.2. Výkres č. 3 v znení zmien a doplnkov 2002 (3A) - organizácia a podmienky využitia územia M 1 : 5000
3.3. Výkres č. 4 - dopravné systémy M 1 : 5000
3.4. Výkres č. 5 - vodné hospodárstvo M 1 : 5000
3.5. č. 6 - technická infraštruktúra M 1 : 5000
3.6. Výkres č. 7 - lesy, zeleň, poľnohospodárska krajina M 1 : 5000
Rekreácia a cestovný ruch - SÚ Pezinok - výkresy v mierke 1 : 2000
3.7. Výkres č. 2a - Organizácia a podmienky využitia územia - RP Baba
3.8. Výkres č. 3a - Organizácia a podmienky využitia územia - RP Krkavec
3.9. Výkres č. 4a - Organizácia a podmienky využitia územia - RP Kučišdorfská dolina
3.10. Výkres č. 5a - Organizácia a podmienky využitia územia - RP Leitne
3.11. Výkres č. 6a - Organizácia a podmienky využitia územia - RP Reisinger
3.12. Výkres č. 7a - Organizácia a podmienky využitia územia - RP Slnečné údolie
3.13. Výkres č. 8a - Organizácia a podmienky využitia územia - RP Stupy
Verejnoprospešnými stavbami ÚPN Mesta Pezinok sú nasledovné stavby:
Rozšírenie ČOV v území P.C. 7-11
Smerová úprava trasy Bratislavskej cesty v Ú.P.C. 6-4, 6-5, vrátane mimoúrovňového križovania Bratislavská - Senecká
Obslužná komunikácia v južnej podnikovej zóne prepájajúca úsek od nadjazdu v Ú.P.C. 7-8 po Seneckú cestu v Ú.P.C. 7-3
Obslužná komunikácia v podnikateľskej zóne Grinava prepájajúca úsek od Grobskej cesty po nadjazd (zámer po návrhovom období)
Priestorová úprava autobusovej a železničnej stanice - Pezinok, vytvorenie podmienok pre územné rozšírenie staničných priestorov a predstaničného priestoru a podchodu do priemyselnej zóny ÚPC 2-8, 6-4
Prepojenie Zigmundíkovej ulice dopravnou komunikáciou a mostným objektom cez potok Saulak na navrhovanú nábrežnú komunikáciu v Ú.P.C. 10-3
Rekonštrukcia kanalizačného zberača "A" pozdĺž potoka Saulak - vo vymedzení ochranného pásma 3 m obojstranne od osi kanála ako prístupový manipulačný priestor pre opravy, údržbu a rekonštrukciu medzi ulicami Fajgalská cesta - Suvorovova ulica
Výhľadová trasa prekládky štátnej cesty 11/503 do tunelovej cesty v úseku Pezinok - Pernek
Prepojovacia komunikácia obytného územia Muškát na Cajlanskú ulicu v Ú.P.C. 13-3
Obslužná komunikácia v obytnom území Muškát s prepojením na ulicu Dr. Bokesa v Ú.P.C. 4-3
Nové TS v U.O. č. 5 a Ú.P.C. 2-8, 7-7, 10-3, 13-3, plochy pre umiestnenie objektov TS
Vybavenosť - lokalita vymedzenia pre nový nemocničný areál v U.0.56
Nekomerčná vybavenosť obytného súboru Muškát - navrhovaná rezerva pre zariadenia školských, kultúrnych zdravotníckych, príp. sociálnych stavieb
Doplnenie prevádzkových plôch cintorína na Cajle (Ú.P.C. 4-3) - úprava okolitých priestorov cintorína a prevádzkovaných plôch (parkovisko, zeleň, ...)
Kanalizácia a ČOV (ČS) Grinava
Rozšírenie mestského cintorína (Ú.P.C. 6-5)
Vytvorenie územnej rezervy pre rozšírenie mestského cintorína (Ú.P.C. 6-5)
Zoznam verejnoprospešných stavieb ÚP Rekreácia a cestovný ruch - SÚ Pezinok je nasledovný:
V rekreačnom priestore Baba
rozšírenie parkovísk pri štátnej ceste 11/503 pri vstupe do priestoru rekreačného strediska
kabelizácia 22 kV vzdušného a elektrického vedenia na území RP
V rekreačnom priestore Krkavec
vodovodný rozvod z centrálnej studne (v prípade, že bude realizovaná takáto alt.)
kanalizačné prepojenie na centrálnu žumpu (v prípade, že bude realizovaná takáto alt.)
kabelizácia verejnej siete NN vzdušného elektrického vedenia
V rekreačnom priestore Kučišdorfská dolina
rozšírenie verejného vodovodu - rozšírenie verejnej kanalizácie
kabelizácia VN alebo vzdušných rozvodov v jestvujúcich trasách (po návrhovom období)
V rekreačnom priestore Slnečné údolie
rozvod verejného vodovodu a kanalizácie
V rekreačnom priestore Stupy
rozšírenie verejných rozvodov vodovodu
verejný kanalizačný rozvod
ÚPN Mesta Pezinok a ÚPN Rekreácia a cestovný ruch v znení ich zmien a doplnkov sú uložené na Mestskom úrade v Pezinku a Krajskom stavebnom úrade v Bratislave.
Všetky ustanovenia týkajúce sa zásad a regulatívov vo vzťahu k plánovanej novej skládke KO v Ú.P.C. 13-1 lokalite Panholec, nie sú súčasťou záväzných častí územného plánu.
Zrušuje sa nariadenie Mesta Pezinok č. 16/93 o vyhlásení záväzných častí územného plánu.

References: § 6
 § 27
 čl. 2
 čl. 13
 čl. 68
 § 5
 § 39
 § 72
 § 6
 § 13
 § 27